La reproducció d'obres divulgades en forma de llibres o publicacions que a aquests efectes s'assimilin reglamentàriament, així com de fonogrames, videogrames o altres suports sonors, visuals o audiovisuals, feta mitjançant aparells o instruments tècnics no tipogràfics, exclusivament per a ús privat, no professional ni empresarial, sense finalitats directament ni indirectament comercials, de conformitat amb els apartats 2 i 3 de l'article 31, origina una compensació equitativa i única per a cadascuna de les tres modalitats de reproducció esmentades.
Aquesta compensació, amb càrrec als pressupostos generals de l'Estat, està dirigida a compensar els drets de propietat intel·lectual que es deixin de percebre per raó del límit legal de còpia privada.
Són beneficiaris d'aquesta compensació els autors de les obres assenyalades a l'apartat anterior, explotades públicament en alguna de les formes que s'hi esmenten, conjuntament i, en els casos i les modalitats de reproducció en què correspongui, amb els editors, els productors de fonogrames i videogrames i els artistes intèrprets o executants les actuacions dels quals hagin estat fixades als fonogrames i videogrames esmentats.
El procediment de determinació de la quantia d'aquesta compensació, que s'ha de calcular sobre la base del criteri del perjudici causat als beneficiaris enumerats a l'apartat 2 a causa de l'establiment del límit de còpia privada en els termes previstos als apartats 2 i 3 de l'article 31, i que requereix una consignació anual a la Llei de pressupostos generals de l'Estat, així com el procediment de pagament de la compensació, que s'ha de fer a través de les entitats de gestió, s'han d'ajustar al que s'estableixi reglamentàriament.
Als efectes de determinar la quantia de la compensació equitativa, no tenen la consideració de reproduccions per a ús privat:
a ) les efectuades mitjançant equips, aparells i suports de reproducció digital adquirits per persones jurídiques que no s'hagin posat, de fet ni de dret, a disposició d'usuaris privats i que estiguin reservats manifestament a usos diferents a la realització de còpies privades;
b ) les efectuades pels qui tinguin l'autorització preceptiva per dur a terme la reproducció corresponent d'obres i prestacions protegides en l'exercici de la seva activitat, en els termes de l'autorització esmentada.
No donen origen a una obligació de compensació les situacions en què el perjudici causat al titular del dret de reproducció hagi estat mínim, que s'han de determinar reglamentàriament.
En tot cas, no dóna origen a una obligació de compensació per causar un perjudici mínim la reproducció individual i temporal per part d'una persona física per al seu ús privat d'obres a les quals s'hagi accedit mitjançant actes legítims de difusió de la imatge, del so o de tots dos, per permetre'n el visionat o l'audició en un altre moment temporal més oportú.
En la determinació de la quantia de la compensació equitativa es pot tenir en compte, en els termes que s'estableixin reglamentàriament, l'aplicació o no, per part dels titulars del dret de reproducció, de les mesures tecnològiques eficaces que impedeixin o limitin la realització de còpies privades o que en limitin el nombre.
La reproducció realitzada exclusivament per a ús privat, mitjançant aparells o instruments tècnics no tipogràfics, d'obres divulgades en forma de llibres o publicacions que a aquests efectes s'assimilin per reglament, així com de fonogrames, videogrames o d'altres suports sonors, visuals o audiovisuals, origina una compensació equitativa i única per cadascuna de les tres modalitats de reproducció esmentades, a favor de les persones que s'expressen en el paràgraf b de l'apartat 4, dirigida a compensar els drets de propietat intel·lectual que es deixen de percebre per raó de l'expressada reproducció.
Aquesta compensació es determina per a cada modalitat en funció dels equips, aparells i suports materials idonis per realitzar l'esmentada reproducció, fabricats en territori espanyol o adquirits fora d'aquest per a la seva distribució comercial o utilització dins de l'esmentat territori.
El que disposen els apartats anteriors no és aplicable als programes d'ordinador ni a les bases de dades electròniques.
En relació amb l'obligació legal a què es refereix l'apartat 1, són:
a ) Deutors: Els fabricants a Espanya, mentre actuïn com a distribuïdors comercials, així com els adquirents fora del territori espanyol, per a la seva distribució comercial o utilització dins d'aquest, d'equips, aparells i suports materials que preveu l'apartat 2.
Els distribuïdors, majoristes i detallistes, successius adquirents dels esmentats equips, aparells i suports materials, responen del pagament de la compensació solidàriament amb els deutors que els hi hagin subministrat, llevat que acreditin haver satisfet efectivament a aquests la compensació i sense perjudici del que disposen els apartats 14, 15 i 20.
b ) Creditors: Els autors de les obres explotades públicament en alguna de les formes esmentades a l'apartat 1, juntament en els seus respectius casos i modalitats de reproducció, amb els editors, els productors de fonogrames i videogrames i els artistes intèrprets o executants les actuacions dels quals hagin estat fixades en els dits fonogrames i videogrames.
Per als equips, aparells i suports materials de reproducció analògics, l'import de la compensació que ha de satisfer cada deutor és el resultant de l'aplicació de les quantitats següents:
a ) Per a equips o aparells de reproducció de llibres o publicacions assimilades per reglament a llibres:
15,00 euros per equip o aparell amb capacitat de còpia de fins a nou còpies per minut.
121,71 euros per equip o aparell amb capacitat de còpia des de 10 fins a 29 còpies per minut.
162,27 euros per equip o aparell amb capacitat de còpia des de 30 fins a 49 còpies per minut.
200,13 euros per equip o aparell amb capacitat de còpia des de 50 còpies per minut en endavant.
b ) Per a equips o aparells de reproducció de fonogrames: 0,60 euros per unitat de gravació.
c ) Per a equips o aparells de reproducció de videogrames: 6,61 euros per unitat de gravació.
d ) Per a suports materials de reproducció sonora: 0,18 euros per hora de gravació o 0,003005 euros per minut de gravació.
e ) Per a suports materials de reproducció visual o audiovisual: 0,30 euros per hora de gravació o 0,005006 euros per minut de gravació.
Per a equips, aparells i suports materials de reproducció digitals, l'import de la compensació que ha de satisfer cada deutor és el que aprovin conjuntament els ministeris de Cultura i d'Indústria, Turisme i Comerç, d'acord amb les regles següents:
Amb caràcter biennal, a partir de l'última revisió administrativa, els ministeris de Cultura i d'Indústria, Turisme i Comerç han de publicar en el Butlletí Oficial de l'Estat i comunicar a les entitats de gestió de drets de propietat intel·lectual i a les associacions sectorials, identificades pel Ministeri d'Indústria, Turisme i Comerç, que representin majoritàriament els deutors als quals es refereix l'apartat 4, l'inici del procediment per a la determinació dels equips, aparells i suports materials subjectes al pagament per la compensació equitativa per còpia privada, així com per a la determinació, si s'escau, de les quantitats que els deutors han d'abonar per aquest concepte als creditors.
La periodicitat biennal de les revisions administratives a les quals es refereix el paràgraf anterior es pot reduir mitjançant un acord dels dos ministeris esmentats.
Aquesta modificació ha de tenir en compte l'evolució tecnològica i de les condicions del mercat.
Una vegada realitzada la publicació a què es refereix la regla anterior, les parts interessades que hi figuren disposen de quatre mesos per comunicar als ministeris de Cultura i d'Indústria, Turisme i Comerç els acords als quals hagin arribat com a conseqüència de les seves negociacions o, si no, la falta d'acord.
Els ministeris de Cultura i d'Indústria, Turisme i Comerç, en el termini de tres mesos, comptat des de la comunicació o des de l'esgotament del termini esmentats en la regla anterior, han d'establir, mitjançant una ordre conjunta, la relació d'equips, aparells i suports materials, les quantitats aplicables a cadascun d'aquests i, si s'escau, la distribució entre les diferents modalitats de reproducció de llibres, de so i visual o audiovisual, amb la consulta prèvia al Consell de Consumidors i Usuaris i amb l'informe previ del Ministeri d'Economia i Hisenda.
L'esmentada ordre ministerial conjunta ha de ser motivada en cas que el seu contingut difereixi de l'acord a què hagin arribat les parts negociadores.
Mentre no s'aprovi aquesta ordre ministerial es prorroga la vigència de l'anterior.
Les parts negociadores dins del procés de negociació i, en tot cas, els ministeris de Cultura i d'Indústria, Turisme i Comerç, als efectes d'aprovació de l'ordre conjunta a què es refereix la regla anterior, han de tenir en compte, entre d'altres, els criteris següents:
a ) El perjudici efectivament causat als titulars de drets per les reproduccions a què es refereix l'apartat 1, tenint en compte que si el perjudici causat al titular és mínim no pot donar origen a una obligació de pagament.
b ) El grau d'ús dels esmentats equips, aparells o suports materials per a la realització de les reproduccions a què es refereix l'apartat 1.
c ) La capacitat d'emmagatzematge dels equips, aparells i suports materials.
d ) La qualitat de les reproduccions.
e ) La disponibilitat, grau d'aplicació i efectivitat de les mesures tecnològiques a què es refereix l'article 161.
f ) El temps de conservació de les reproduccions.
g ) Els imports corresponents de la compensació aplicables als diferents tipus d'equips i aparells han de ser proporcionats econòmicament respecte del preu mitjà final al públic d'aquests.
Queden exceptuats del pagament de la compensació:
a ) Els equips, aparells i suports materials adquirits pels qui disposin de la preceptiva autorització per portar a efecte la corresponent reproducció d'obres, prestacions artístiques, fonogrames o videogrames, segons escaigui, en l'exercici de la seva activitat, fet que han d'acreditar als deutors i, si s'escau, als seus responsables solidaris, mitjançant una certificació de l'entitat o de les entitats de gestió corresponents, en el supòsit d'adquirir els equips, aparells o materials dins del territori espanyol.
b ) Els discos durs d'ordinador en els termes que es defineixin a l'ordre ministerial conjunta que preveu l'anterior apartat 6 sense que en cap cas es pugui estendre aquesta exclusió a altres dispositius d'emmagatzematge o reproducció.
c ) Les persones naturals que adquireixin fora del territori espanyol els dits equips, aparells i suports materials en règim de viatgers i en una quantitat que permeti presumir raonablement que els destinen a l'ús privat en l'esmentat territori.
d ) Així mateix, el Govern, mitjançant un reial decret, pot establir excepcions al pagament d'aquesta compensació equitativa i única quan quedi prou acreditat que el destí o l'ús final dels equips, aparells o suports materials no sigui la reproducció que preveu l'article 31.2.
La compensació equitativa i única a què es refereix l'apartat 1 s'ha de fer efectiva a través de les entitats de gestió dels drets de propietat intel·lectual.
Quan concorrin diverses entitats de gestió en l'administració d'una mateixa modalitat de compensació, aquestes poden actuar davant els deutors en tot el relatiu a la percepció de la compensació equitativa i única en judici i fora de judici, conjuntament i sota una sola representació; a les relacions entre les esmentades entitats se'ls apliquen les normes que regeixen la comunitat de béns.
Així mateix, en aquest cas, les entitats de gestió es poden associar i constituir, d'acord amb la legalitat vigent, una persona jurídica als fins expressats.
En aquest últim cas, han de presentar, a més, la documentació acreditativa de la constitució de l'esmentada associació, amb una relació individualitzada de les seves entitats membres, en la qual s'indiqui el seu nom i el seu domicili.
El que disposa el paràgraf anterior és aplicable a qualsevol canvi en la persona de la representació única o de l'associació constituïda, en els seus domicilis i en el nombre i la qualitat de les entitats de gestió, representades o associades, així com en el supòsit de modificació dels estatuts de l'associació.
El Ministeri de Cultura ha d'exercir el control de l'entitat o de les entitats de gestió o, si s'escau, de la representació o associació gestora de la percepció del dret, en els termes que preveu l'article 159, i publica, si s'escau, en el Butlletí Oficial de l'Estat una relació de les entitats representants o associacions gestores amb indicació dels seus domicilis, de la respectiva modalitat de la compensació en la qual operin i de les entitats de gestió representades o associades.
Aquesta publicació s'ha d'efectuar sempre que es produeixi una modificació en les dades ressenyades.
Als efectes que preveu l'article 159, l'entitat o les entitats de gestió o, si s'escau, la representació o associació gestora que hagin constituït estan obligades a presentar al Ministeri de Cultura, els dies 30 de juny i 31 de desembre de cada any, una relació detallada de les declaracions liquidacions, així com dels pagaments efectuats a què es refereix l'apartat 13, corresponents al semestre natural anterior.
L'obligació de pagament de la compensació neix en els supòsits següents:
a ) Per als fabricants quan actuïn com a distribuïdors i per als adquirents d'equips, aparells i suports materials fora del territori espanyol amb destinació a la seva distribució comercial en aquest territori, en el moment en què es produeixi per part del deutor la transmissió de la propietat o, si s'escau, la cessió de l'ús o gaudi de qualsevol d'aquells.
b ) Per als adquirents d'equips, aparells i suports materials fora del territori espanyol amb destinació a la seva utilització dins de l'esmentat territori, des del moment de la seva adquisició.
Els deutors esmentats en el paràgraf a de l'apartat 12 han de presentar a l'entitat o a les entitats de gestió corresponents o, si s'escau, a la representació o associació esmentades en els apartats 8 a 11, tots dos inclusivament, dins dels 30 dies següents a la finalització de cada trimestre natural, una declaració liquidació en la qual s'indiquin les unitats, capacitat i característiques tècniques, segons especifiquen l'apartat 5 i l'ordre ministerial a la qual es refereix l'apartat 6, dels equips, aparells i suports materials respecte dels quals hagi nascut l'obligació de pagament de la compensació durant l'esmentat trimestre.
Amb el mateix detall, han de deduir les quantitats corresponents als equips, aparells i suports materials destinats fora del territori espanyol i als lliuraments exceptuats en virtut del que estableix l'apartat 7.
Els deutors a què s'ha al·ludit al paràgraf b de l'apartat 12 han de presentar la declaració liquidació expressada en el paràgraf anterior dins dels cinc dies següents al naixement de l'obligació.
Els distribuïdors, majoristes i detallistes a què es refereix el segon paràgraf de l'apartat 4. a han de complir l'obligació que preveu el paràgraf primer de l'apartat 13 respecte dels equips, aparells i suports materials adquirits per ells en territori espanyol, de deutors que no els hagin repercutit i fet constar en la factura la corresponent compensació.
El pagament de la compensació l'han de portar a terme, llevat de pacte en contra:
a ) Els deutors esmentats en el paràgraf a de l'apartat 12, dins del mes següent a la data de finalització del termini de presentació de la declaració liquidació a què es refereix el paràgraf primer de l'apartat 13.
b ) Els altres deutors i els distribuïdors, majoristes i detallistes, en relació amb els equips, aparells i suports materials a què es refereix l'apartat 14, en el moment de la presentació de la declaració liquidació, sense perjudici del que disposa l'apartat 20.
Els deutors i, si s'escau, els responsables solidaris es consideren dipositaris de la compensació meritada fins a l'efectiu pagament d'aquesta, conforme estableix l'apartat 15 anterior.
Als efectes de control de pagament de la compensació, els deutors esmentats al paràgraf a de l'apartat 12 han de fer constar separadament en les seves factures l'import d'aquella, del qual han de fer repercussió als seus clients i l'han de retenir, per al seu lliurament d'acord amb el que estableix l'apartat 15.
Les obligacions relatives a les factures i a la repercussió de la compensació als clients, establertes a l'apartat anterior, han d'incloure els distribuïdors, majoristes i detallistes, responsables solidaris dels deutors.
També han de complir les obligacions de retenir i lliurar previstes a l'esmentat apartat, en el supòsit que preveu l'apartat 14.
En cap cas, els distribuïdors, majoristes i detallistes, responsables solidaris dels deutors, han d'acceptar dels seus respectius proveïdors el subministrament d'equips, aparells i suports materials sotmesos a la compensació si no vénen facturats d'acord amb el que disposen els apartats 17 i 18.
Sense perjudici del que disposa l'apartat anterior, quan l'import de la compensació no consti en factura, es presumeix, llevat que hi hagi una prova en contra, que la compensació meritada pels equips, aparells i suports materials que comprengui no ha estat satisfeta.
En el supòsit indicat a l'apartat que antecedeix i en qualsevol altre d'impagament de la compensació, l'entitat o les entitats de gestió o, si s'escau, la representació o associació gestora, sense perjudici de les accions civils i penals que els assisteixin, poden sol·licitar del tribunal l'adopció de les mesures cautelars procedents d'acord amb el que disposa la Llei 1/2000, de 7 de gener, d'enjudiciament civil, i, en concret, l'embargament dels corresponents equips, aparells i suports materials.
Els béns així embargats queden afectes al pagament de la compensació reclamada i a l'oportuna indemnització de danys i perjudicis.
Els deutors i els seus responsables solidaris han de permetre a l'entitat o entitats de gestió, o, si s'escau, a la representació o associació gestora, el control de les operacions sotmeses a la compensació i de les afectades per les obligacions que estableixen els apartats 13 a 21, tots dos inclusivament.
En conseqüència, han de facilitar les dades i la documentació necessàries per comprovar l'efectiu compliment de les esmentades obligacions i, en especial, l'exactitud de les declaracions liquidacions presentades.
L'entitat o entitats de gestió o, si s'escau, la representació o associació gestora, i les mateixes entitats representades o associades, han de respectar els principis de confidencialitat o intimitat mercantil en relació amb qualsevol informació que coneguin en l'exercici de les facultats que preveu l'apartat 22.
El Govern ha d'establir per reglament els tipus de reproduccions que no s'han de considerar per a ús privat als efectes del que disposa aquest article; els equips, aparells i suports materials exceptuats del pagament de la compensació, atenent la peculiaritat de l'ús o explotació a què es destinin, així com les exigències que puguin derivar de l'evolució tecnològica i del corresponent sector del mercat; i la distribució de la compensació en cadascuna de les esmentades modalitats entre les categories de creditors, a fi que els distribueixin, al seu torn, entre aquests, i s'ajustin al que disposa l'article 154.
En tot cas, les entitats de gestió han de comunicar al Ministeri de Cultura els criteris detallats de distribució entre els seus membres de les quantitats recaptades en concepte de compensació per còpia privada.
El Govern pot modificar per via reglamentària el que estableixen els apartats 13 a 21.
45,08 euros per equip o aparell amb capacitat de còpia de fins a nou còpies per minut.
135,23 euros per equip o aparell amb capacitat de còpia des de 10 fins a 29 còpies per minut.
180,30 euros per equip o aparell amb capacitat de còpia des de 30 fins a 49 còpies per minut.
222,37 euros per equip o aparell amb capacitat de còpia des de 50 còpies per minut d'ara endavant.
b ) Equips o aparells de reproducció de fonogrames: 0,60 euros per unitat de gravació.
c ) Equips o aparells de reproducció de videogrames: 6,61 euros per unitat de gravació.
d ) Materials de reproducció sonora: 0,18 euros per hora de gravació o 0,003005 euros per minut de gravació.
e ) Materials de reproducció visual o audiovisual: 0,30 euros per hora de gravació o 0,005006 euros per minut de gravació.
En el supòsit que indica l'apartat anterior i en qualsevol altre d'impagament de la remuneració, l'entitat o les entitats de gestió o, si s'escau, la representació o l'associació gestora, sens perjudici de les accions civils i penals que els assisteixin, poden sol·licitar al tribunal que adopti les mesures cautelars procedents d'acord amb el que disposa la Llei d'enjudiciament civil i, en concret, l'embargament dels equips, els aparells i els materials corresponents.
Els béns embargats així queden afectes al pagament de la remuneració reclamada i a la indemnització oportuna de danys i perjudicis.
En el supòsit que indica l'apartat anterior i en qualsevol altre d'impagament de la remuneració, l'entitat o entitats de gestió o, si s'escau, la representació o associació gestora, sense perjudici de les accions civils i penals que els assisteixen, pot sol·licitar al jutge, pel procediment que estableix l'article 142 d'aquesta Llei, l'embargament dels corresponents equips, aparells i materials.
El Ministeri de Cultura exerceix el control de l'entitat o entitats de gestió o, si s'escau, de la representació o associació gestora de la percepció del dret, en els termes que preveu l'article 154 de la Llei, i ha de publicar, si s'escau, en el Butlletí Oficial de l'Estat una relació de les entitats representants o associacions gestores amb indicació dels domicilis, de la respectiva modalitat de la remuneració en la qual actuen i de les entitats de gestió representades o associades.
A l'efecte del que preveu l'article 154 de la Llei, l'entitat o entitats de gestió o, si s'escau, la representació o associació gestora que hagin constituït estan obligades a presentar al Ministeri de Cultura, els dies 30 de juny i 31 de desembre de cada any, una relació detallada de les declaracions liquidacions, així com dels pagaments efectuats a què es refereix l'apartat 12 d'aquest article, corresponents al semestre natural anterior.
En el supòsit que indica l'apartat anterior i en qualsevol altre d'impagament de la remuneració, l'entitat o entitats de gestió o, si s'escau, la representació o associació gestora, sense perjudici de les accions civils i penals que els assisteixen, pot sol·licitar al jutge, pel procediment que estableix l'article 137 d'aquesta Llei, l'embargament dels corresponents equips, aparells i materials.
El Govern ha d'establir per reglament els tipus de reproduccions que no es consideren d'ús privat a l'efecte del que disposa aquest article; els equips, aparells i materials exceptuats del pagament de la remuneració, atenent la peculiaritat de l'ús o explotació a què es destinen, així com les exigències que poden derivar de l'evolució tecnològica i del corresponent sector del mercat; la distribució de la remuneració en cadascuna d'aquestes modalitats entre les categories de creditors, a fi que els distribueixin, al seu torn, entre aquests, d'acord amb el que disposa l'article 149 d'aquesta Llei.